漢朝時間江西嗰行政規劃

漢朝時間江西嗰行政規劃係話漢朝到江西設置嗰行政規劃。西漢初年，漢朝到江西設立豫章郡，郡治係南昌縣。箇也係中原王朝到江西設置嗰首隻郡治。 

西漢十八縣
豫章郡下底管到哩十八隻縣。揸得《漢書·地理志》嗰書寫順序，佢俚係南昌、廬陵、彭澤、鄱陽、歷陵、餘汗、柴桑、艾、贛、新淦、南城、建成、宜春、海昏、雩都、鄡陽、南壄、安平。 

佢個俚大概嗰位置係： 

南昌：今下嗰南昌市 
廬陵：今下嗰吉安市
彭澤；今下嗰湖口縣嗰東頭 
鄱陽：今下嗰鄱陽縣嗰東頭 
歷陵：今下嗰德安縣嗰東頭 
餘汗：今下嗰餘干縣嗰東頭 
柴桑：今下嗰九江市嗰西南 
艾：今下嗰修水縣嗰西首 
贛：今下嗰贛州市 
新淦：今下嗰樟樹市
南城：今下嗰南城縣嗰東頭 
建成：今下嗰高安市
宜春：今下嗰宜春市
海昏：今下嗰永修縣 
雩都：今下嗰雩都縣嗰東北 
鄡陽：今下嗰都昌縣嗰西首 
南野：今下嗰南康市嗰西南 
安平：今下嗰安福縣嗰東南 

漢朝設置嗰豫章十八縣不係話漢朝堪剌哩都管到哩江西，箇十八隻縣只係許時間住嘚人多滴子嗰地方，別嗰地方哈係處於原生狀態。《江西史稿》，23頁

十八隻縣大多保留到嘍今下，除吥歷陵、鄡陽、海昏箇三隻縣。隨得時間嗰變化，鄱陽湖嗰湖水越淜越高，湖面望南擴張，故係咁箇三隻縣就拕淹吥嘍。《鄱陽湖研究》，第三章清·同治版嗰《都昌縣志》哈話：「古鄡陽在周溪司前湖中四望山，至今城址猶存」。

新朝改名
公元9年，王莽奪得西漢政權，建立「新朝」。佢個人歡喜舞「復古改制」，咁就搦豫章郡嗰地名改吥好十喇隻。

「豫章郡」拕改為「九江郡」
「南昌」拕改為「宜善」
「艾」拕改為「治翰」
「建成」拕改為「多聚」
「宜春」拕改為「修曉」
「新淦」拕改為「偶亭」
「廬陵」拕改為「桓亭」
「安平」拕改為「安寧」
「鄱陽」拕改為「鄉亭」
「餘汗」拕改為「治干」
「鄡陽」拕改為「豫章」
「歷陵」拕改為「蒲亭」
「柴桑」拕改為「九江亭」
「海昏」拕改為「宜生」

東漢增縣
公元25年，光武皇帝建立東漢，拕王莽改吥嗰地名又拕改回來。

公元96年，新淦同到廬陵之間嗰地方新增嘍隻石陽縣，南城嗰北首增加嘍隻臨汝縣。公元104年，海昏嗰西南新增建昌縣。《後漢書·郡國志》

公元184年-189年，豫章郡接到增加哩新吳、上蔡、永修、漢平四隻縣。《豫章記》、《宋書·州郡志》

郡內嗰官制
豫章郡

郡守
民政部門
戶曹掾吏（管理戶口）
田曹掾吏（管理農桑、墾殖、畜養）
水曹掾吏（管理水利）
時曹掾吏（管理時節祠祀）
財政部門
倉曹掾吏（管理糧食）
金曹掾吏（管理貨幣、鹽鐵）
計曹掾吏（管理上計之事）
市掾（管理市政）
軍事部門
兵曹掾吏（管理兵事）
尉曹掾吏（管理徒卒轉運）
政法部門
賊曹掾吏（管理盜賊）
決曹掾吏（管理斷罪決訟）
辭曹掾吏（管理辭訟）
交通部門
法曹掾吏（管理油驛、科程）
集曹掾吏（管理供應、納輔）
漕曹掾吏（管理漕運糧穀）
教育部門
學官掾吏（管理學堂）
衛生部門
醫曹掾吏（管理醫藥衛生）

腳注旁釋

參考資料 
《江西史稿》，許懷林，1998年，ISBN 7810331434 



Category:江西嗰歷史行政規劃
Category:漢朝時間江西嗰行政規劃